SET ปิดเช้าลบ 2 จุด ตามตปท. หลังตัวเลข “โควิด-19” สหรัฐฯ-ยุโรปพุ่ง จับตาแนวรับ 1,200!
SET ปิดเช้าลบ 2 จุด ตามตปท. หลังตัวเลข "โควิด-19" สหรัฐฯ-ยุโรปพุ่ง จับตาแนวรับ 1,200! โดยดัชนีช่วงเช้าปิดที่ระดับ 1,206.30 จุด ลดลง 1.67 จุด หรือ 0.14% มูลค่าการซื้อขาย 2.22 หมื่นล้านบาท
27 ต.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,206.30 จุด ลดลง 1.67 จุด หรือ 0.14% มูลค่าการซื้อขาย 2.22 หมื่นล้านบาท 
10 หุ้นกดดัชนีเช้านี้

ด้านนักวิเคราะห์ เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นภูมิภาคเอเชียที่ติดลบเฉลี่ย 0.5% หลังดัชนีหุ้นดาวโจนส์ปรับลงไปเมื่อคืนนี้จากความกังวลการแพร่ระบาดไวรัสโควิด-19 ที่จำนวนผู้ติดเชื้อพุ่งขึ้นทั้งในสหรัฐและยุโรป ขณะที่มาตรการกระตุ้นเศรษฐกิจสหรัฐฯคงจะออกมาไม่ทันก่อนเลือกตั้งประธานาธิบดีฐ รวมถึงต่างต้องการรอดูผลการเลือกตั้งก่อน
สำหรับบ้านเราตอนนี้ติดตามการประชุมรัฐสภาสมัยวิสามัญว่าจะมีทางออกร่วมกันได้หรือไม่ ทำให้ปัจจัยการเมืองยังเป็นแรงกดดัน และยังต้องติดตามการทยอยประกาศผลประกอบการไตรมาส 3/63 ของกลุ่ม Real Sector ด้วย
ส่วนแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงอยู่ในทิศทางทรงตัวช่วงรอพัฒนาการทางการเมืองในประเทศ พร้อมให้แนวรับ 1,195-1,190 จุด ส่วนแนวต้าน 1,205-1,208 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCGP   มูลค่าการซื้อขาย    1,587.53 ล้านบาท  ปิดที่  35.50 บาท  ราคาไม่เปลี่ยนแปลง
AOT    มูลค่าการซื้อขาย      871.03 ล้านบาท  ปิดที่  53.75 บาท  ราคาไม่เปลี่ยนแปลง
CPALL  มูลค่าการซื้อขาย      840.81 ล้านบาท  ปิดที่  55.75 บาท  เพิ่มขึ้น 0.25 บาท
PTT    มูลค่าการซื้อขาย      716.43 ล้านบาท  ปิดที่  32.00 บาท  ลดลง  0.25 บาท
MINT   มูลค่าการซื้อขาย      691.67 ล้านบาท  ปิดที่  17.30 บาท  ลดลง  0.50 บาท